OpenLLM-France/wikimedia huggingface dataset:
# Rajahmundry

Rajahmundry (Rajamahendravaram, telugu రాజమండ్రి) és una ciutat i corporació municipal d'Andhra Pradesh al districte d'East Godavari. és la cinquena ciutat de l'estat i capital del districte. La població de la ciutat és de 315.251 habitants i de l'aglomeració urbana de 413.616 habitants (cens del 2001); al cens del 1901 eren 36.408 persones. Està situada a 16° 59′ N, 81° 47′ E﻿ / ﻿16.98°N,81.78°E﻿ / 16.98; 81.78 a la vora del riu Godavari. és una ciutat amb molts temples i lloc de pelegrinatge.

## Història

El seu nom original fou Rajamahendri o Rajamahendravaram i fou capital de diversos estats telugus. Tradicionalment la fundació s'ha atribuït als chalukya o als reis d'Orissa. Els chalukya Rajaraja Narendra la va tenir com a capital vers 1022. Encara que els principals monuments antic són d'aquesta època (palaus, fortaleses) ja existia segurament amb anterioritat (si bé no devia ser important). Va passar després als coles i als ganpatis de Warangal. La primera mesquita fou erigida el 1324 segons una inscripció però els musulmans encara no hi governaven. Quan el regne de Warangal es va enfonsar van arribar els gajapatis d'Orissa que el 1470 la van perdre enfront d'un musulmà de nom Muhammad de la casa bahmànida. El raja no va tardar a intentar recuperar els territoris perduts i Muhammad fou assetjat a Rajahmundry però fou salvat pel sultà en persona, que va restar tres anys a la ciutat. Després els gajapatis la van reconquerir. El 1512 va caure en mans de Krishna Deva de Vijayanagar però la va retornar a Orissa. El 1572, després de dos setges fracassats, Radat Khan la va conquerir pels mogols. Del 1765 al 1757 fou la capital del general francès Bussy i allí es va retirar Conflans amb el seu exèrcit després de la derrota de Condore. La ciutat fou ocupada pels britànics sense problema però quan Forde en va sortir per atacar Masulipatam, els francesos la van reconquerir; no obstant la van haver d'evacuar molt poc després. El nom original es va canviar a Rajahmundry sota domini britànic. Fou establerta com a municipalitat el 1866.
La ciutat és el lloc on va néixer la llengua telugu i on el poeta Nannayya va establir la seva escriptura i gramàtica.

## Persones il·lustres

* Sri Kandukuri Veeresalingam (1848-1919), reformador social
* Adikavi Nannayya, poeta i gramàtic del segle XI
* Durgabai Deshmukh (1909-1981), lluitadora social, advocada, treballadora social i política

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Nota

* ↑ «1000+ Years History (Since 919A.D)». History of Rajahmundry. Rajahmundry.net. Arxivat de l'original el 2008-10-14. [Consulta: 22 octubre 2008].
# Iazíkovka (Petrovsk)

* Per a altres significats, vegeu «Iazíkovka».
Iazíkovka (en rus: Языковка) és un poble de l'óblast de Saràtov, a Rússia, segons el cens del 2010 tenia 53 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Casamates del Castellar

Les casamates del Castellar són una construcció del municipi de Llançà (Alt Empordà), inclosa en l'Inventari del Patrimoni Arquitectònic de Catalunya.

## Descripció

Són situades a l'extrem de llevant del nucli urbà de la població de Llançà, a la part alta de l'illot del Castellar, actualment unit a la terra ferma mitjançant una esplanada de ciment construïda sobre la platja de la Gola.
Es tracta d'un conjunt de dues casamates aïllades, situades a l'extrem de tramuntana del Castellar. Les estructures es troben quasi completament soterrades i presenten els accessos excavats al substrat natural i camuflats amb pedres lligades amb morter. En ambdós casos, l'espai de tir està orientat a mar i presenta una obertura rectangular de ferro per efectuar la defensa. Damunt l'obertura, l'estructura presenta un folrat de pedres lligades amb morter, a manera de camuflatge, que tapa el formigó armat amb què estan construïts. Ambdues construccions estan bastides mitjançant la tècnica de l'encofrat.

## Història

És una construcció militar portada a terme per l'organisme franquista denominat Servicio Militar de Construcción. Aquestes fortificacions pertanyen a l'extensa i àmplia xarxa de búnquers i nius de metralladora, bastides entre els anys 1940-1945, que s'estén tot al llarg de les terres properes a la frontera i al litoral nord de l'Empordà. Aquesta va ser anomenada «línia P» o «línia Peréz», encara que també és coneguda com a «línia Gutiérrez», potser pel fet que el coronel d'Enginyers Manuel Duelo Gutiérrez va participar en una reunió relativa a la fortificació d'aquesta línia.
Realment, l'origen del nom ve donat per la posició geogràfica de la línia en qüestió, que abastava tota la part dels Pirineus, d'aquí que s'anomenés «línia P». Totes aquestes construccions foren bastides després d'acabar-se la guerra del 1936-39 pels serveis de l'exèrcit del govern dictatorial, en resposta a una possible invasió procedent de França.
L'any 1985 es va decidir suprimir els regiments de defensa i desmantellar les bateries.

## Referències

* 1 2 3 4 5 «Casamates del Castellar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Eupomatia

Eupomatiàcia (Eupomatiaceae) és una família de plantes amb flors amb un sol gènere Eupomatia amb tres espècies que es distribueixen per Nova Guinea i Austràlia oriental. L'espècie tipus és E. laurina (Robert Brown, 1814).

## Morfologia

Arbusts o subarbusts rizomatosos amb tubercles radicals amilacis tous. Indument absent o present en les branquetes. Fulles dístiques, simples, enteres, peciolades sense estípules aromàtiques. Medul·la de la tija no septada. Plantes hermafrodites. Flors perfectes, crema o vermelles o grogues, 30-40 mm de diàmetre, de vegades formant una caliptra. Receptacle urceolat (en forma d'olla). Fruit compost en baia carnosa, comestible en algunes espècies. Llavors amb endosperma carnós o oliós. Nombre cromosòmic: n = 10, 2n = 20.

## Ecologia

Flors protogines (apareien primer els estams) i autocompatibles. Sincronització diürna de l'antesi. Els estaminoides fan una secreció que atrau coleopters dels tipus Elleschodes (Curculionidae), que faciliten la pol·linització (cantaridofília). La dispersió dels fruits la fan mamífers i aus.
Són espècies pròpies de l'hàbitat tropical i la selva plujosa, des del nivell del mar fins als 1300 m d'altitud.

## Usos

La fusta d'E. laurina és molt apreciada com també els fruits que es fan servir per a fer begudes, melmelades i pastisseria tradicional australiana.

## Posició sistemàtica

Les eupomatiàcies han estat associades a Annonaceae.(cf. AP-website).

## Tàxons específics inclosos

* Espècie Eupomatia barbata Jessup, 2002
    Austràlia oriental
* Espècie Eupomatia bennettii F. Muell., 1858
    Austràlia oriental.
* Espècie Eupomatia laurina R. Br., 1814
    Nova Guinea, Austràlia oriental.

## Referències

* ↑ Sherwin Carlquist. «Vegetative Anatomy and Relationships of Eupomatiaceae».. Bulletin of the Torrey Botanical Club, Vol. 119, No. 2 (Apr. - Jun., 1992), pp. 167-180.
* ↑ «Botanic Gardens Trust: PlantNET - NEW SOUTH WALES FLORA ONLINE».
* ↑ Joseph E. Armstrong, Anthony K. Irvine. Functions of Staminodia in the Beetle-Pollinated Flowers of Eupomatia laurina. Biotropica, Vol. 22, No. 4 (Dec., 1990), pp. 429-431. «Enllaç».
* ↑ University of Connecticut. College of Liberal Arts and Sciences - Ecology and Evolutionary Biology Plant Growth Facilities
* ↑ The Global Biodiveristy Information Facility: Eupomatia barbata. «Enllaç».

## Bibliografia

* Endress, P.K. 1993. Eupomatiaceae. En: Kubitzki, K., Rohwer, J.G. & Bittrich, V. (Editores). The Families and Genera of Vascular Plants. II. Flowering Plants - Dicotyledons. Springer-Verlag.
* Watson, L., and Dallwitz, M.J. 1992 onwards. The families of flowering plants: descriptions, illustrations, identification, and information retrieval. Version: 29th July 2006. http://delta-intkey.com Arxivat 2007-01-03 a Wayback Machine.
# Saràtovka

Saràtovka (en rus: Саратовка) és un poble de la República de Buriàtia, a Rússia, segons el cens del 2010 tenia 210 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
* ↑ Расстояние от Хандагатая до Тарбагатая
# Bella Vista (Maldonado)

* No s'ha de confondre amb Bella Vista (Montevideo).
Bella Vista és un balneari del sud-est de l'Uruguai, ubicat al departament de Maldonado. Es troba sobre la costa del Riu de la Plata, sobre la ruta 10, 2,5 km al sud de l'encreuament amb la Ruta Interbalneària. Limita amb el balneari de Solís a l'oest i amb Las Flores a l'est.

## Població

Segons les dades del cens de 2004, Bella Vista tenia una població aproximada de 303 habitants i un total de 437 habitatges.
| Any | Població |
| 1963 | 79 |
| 1975 | 102 |
| 1985 | 112 |
| 1996 | 141 |
| 2004 | 145/303 |
| 2011 | 141 |

## Referències

* ↑ «Cens de 2004 del Departament de Maldonado» (XLS) (en castellà). INE, 2004. Arxivat de l'original el 2013-03-09. [Consulta: 18 desembre 2011].
* ↑ «Estadístiques 1963–1996 / B» (DOC) (en castellà). Institut Nacional d'Estadística de l'Uruguai, 2004. [Consulta: 18 desembre 2011].

## Enllaços externs

* Mapa de l'INE de Solís i Bella Vista (castellà)
# Bombardeig de Clydebank

El Bombargeig de Clydebank o Clydebank Blitz és un bombardeig estratègic de la ciutat escocesa de Clydebank per part de la Luftwaffe alemanya durant el març de 1941 en el context de la Segona Guerra Mundial. Els episodis ocorreguts el 13 i 14 de març van deixar un balanç de 528 morts, 617 ferits greus i 12.000 cases destruïdes totalment o parcialment. Només set edificis de la localitat van quedar intactes i més de 35.000 persones van perdre la seva llar. La situació de Clydebank, on es fabricaven vaixells i munició per als aliats la van convertir en un clar objectiu dels alemanys, que van llençar més de 1000 bombes i van atacar els principals centres productius. Els avions de la Royal Air Force van aconseguir fer caure dos dels bombarders. Es tracta de l'esdeveniment més greu de tota la història de la guerra a Escòcia.

## Vegeu també

* The Blitz
* Batalla d'Anglaterra

## Referències

* Macleod, John: "River of Fire: The Clydebank Blitz", Birlinn Ltd, 2010, 256 pàg. ISBN 1-84341-049-4.
* Macphail, I.M.M.: "The Clydebank Blitz", West Dunbartonshire Libraries & Museums, 2007, 118 pàg. ISBN 0-9537736-2-0
* Taylor Les: "Luftwaffe over Scotland: a history of German air attacks on Scotland, 1939-45", Whittles Publishing, 2010, 160 pàg. ISBN 1-84995-000-8
# Nombre de Rouse

El nombre de Rouse ($P$ o $Z$) és un nombre adimensional que s'utilitza en dinàmica de fluids per definir un perfil de concentració de sediments en suspensió i que també determina com es transportarà els sediments en un fluid que flueix. És una relació entre la velocitat límit del sediment $w_{s}$ i la velocitat d'ascendència sobre els grans com a producte de la constant de von Kármán $\kappa$ i la velocitat de fricció $u_{*}$:
    $\mathrm {P} ={\frac {w_{s}}{\kappa u_{*}}}$
De vegades, el factor β s'inclou abans de la constant de von Kármán a l'equació, que és una constant que correlaciona la viscositat del remolí amb la difusivitat del remolí. Generalment es considera que és igual a 1 i, per tant, s'ignora en el càlcul real. Tanmateix, no s'hauria d'ignorar quan considerem l'equació completa.
    $\mathrm {P} ={\frac {w_{s}}{\beta \kappa u_{*}}}$
El nombre rep el nom de l'estatunidenc Hunter Rouse.

## Ús

És un paràmetre d'escala característic del Perfil de Rouse de la concentració de sediments en suspensió en profunditat en un fluid que flueix. La concentració de sediments en suspensió amb profunditat és proporcional a l'augment del nombre negatiu de Rouse. També s'utilitza per determinar com es mouen les partícules en el fluid.
Els números de Rouse requerits per al transport com a càrrega flotant, en suspensió i de fons són:
| Mode de transport | Nombre de Rouse |
| Càrrega flotant | <0,8 |
| Càrrega en suspensió (100% suspesa) | 0,8 -1,2 |
| Càrrega en suspensió (50% suspesa) | 1,2 - 2,5 |
| Càrrega de fons | >2,5 |

## Referències

* Whipple, K. X. «Surface Processes and Landscape Evolution. IV. Essentials of Sediment Transport» ( PDF) (en anglès). 12.163 Course Notes, MIT Open Courseware, 2004.
# Iazíkovka (Atkarsk)

* Per a altres significats, vegeu «Iazíkovka».
Iazíkovka (en rus: Языковка) és un poble de l'óblast de Saràtov, a Rússia, segons el cens del 2021 tenia 185 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Centromochlus reticulatus

Centromochlus reticulatus és una espècie de peix de la família dels auqueniptèrids i de l'ordre dels siluriformes.

## Morfologia

Els mascles poden assolir els 2,7 cm de llargària total.

## Distribució geogràfica

Es troba a Sud-amèrica: conca del riu Rupununi.

## Referències

* ↑ uBio (anglès)
* ↑ Kner R. 1858. Ichthyologische Beiträge. II. Abtheilung. Sitzungsber. Akad. Wiss. Wien v. 26 (s. 373). 373-448.
* 1 2 BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Auchenipteridae (Driftwood catfishes). p. 470-482. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Sands, David. 1988. A Fishkeeper's Guide to South American Catfishes. Ed. Salamander, Nova Jersey, Estats Units. 117pp. ISBN 0-86101-348-4.
* Soares-Porto, L.M. 1998. Monophyly and interrelationships of the Centromochlinae (Siluriformes: Auchenipteridae). p. 331-350. A L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.) Phylogeny and classification of neotropical fishes. Porto Alegre, Brasil: EDIPUCRS.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Saràtov

Saràtov - Саратов (rus) - és la capital de l'óblast de Saràtov, Rússia. S'hi troba el port més gran del riu Volga.

## Història

Molts pobles i cultures diferents han habitat Saràtov al llarg del temps. Ukek, un lloc medieval de l'Horda d'Or, és l'antecedent de la ciutat actual. Segons la llegenda, Gelonus, una ciutat escita, va ser la colònia grega més septentrional i estava situada prop de la ciutat actual. La ciutat moderna parteix del regnat del tsar Teodor I.
Pot ser que el mot "Saràtov" derivi del tàrtar "Saryk Atov", que vol dir "illa d'àguiles", però també podria derivar de "Sary Tau", que en tàrtar vol dir "muntanya groga".
Durant la segona guerra mundial va ser un punt de subministrament militar a Stalingrad.
Fins a la fi de la Unió Soviètica va ser una ciutat tancada perquè era la seu d'una important indústria aeronàutica militar, amb un pes estratègic destacat.
Durant la invasió alemanya de la Segona Guerra Mundial, la meitat dels alemanys ètnics que hi residien van ser deportats a Sibèria i Kazakhstan. La gran majoria ja no va tornar.

## Clima

Saràtov té un clima continental moderat amb estius secs i càlids amb abundància de dies assolellats. El mes més càlid és el juliol, amb temperatures mitjanes diàries d'uns +23 °C, i el més fred és el febrer, amb −8 °C de mitjana. A l'hivern hi predomina la neu i el glaç.

## Fills il·lustres

* Víktor Paskhàlov (1841-1885), compositor musical
* Raḥel Bluvstein (1890-1931), poetessa jueva
* Nikolai Semiónov (1896 - 1986) físic i químic, Premi Nobel de Química de l'any 1956
* Iuri Símonov (1941) director d'orquestra
* Ievgueni Tomaixevski (1987) Gran Mestre d'escacs
* Alexander Weinstein (1897-1979), matemàtic

## Referències

* ↑ «Волжская рокада». Линия Иловля - Саратов - Сызрань - Ульяновск - Свияжск (en rus)

## Enllaços externs

* Saràtov - Lloc web oficial
* Saratov.Ru (anglès) (rus)
* Cultural guide of Saratov (anglès)
# Profiles

Profiles és un àlbum del bateria de Pink Floyd Nick Mason i del guitarrista del grup 10cc Rick Fenn, que va sortir al mercat el 1985. Tot el disc és pràcticament instrumental, exceptuant dues cançons: "Lie for a Lie," que té les col·laboracions del cantant i guitarrista de Pink Floyd David Gilmour i la cantant de l'època de principis dels 80 de Mike Oldfield, Maggie Reilly; i "Israel," cantat pel teclista d'UFO Danny Peyronel.
| « | Hi va haver un temps quan estàvem considerant de fer un àlbum completament instrumental, però teníem 'Lie For A Lie', que ens agradava i li volíem incloure, així que ens va semblar que necessitàvem una altra cançó per equilibrar. | » |
| — Rick Fenn , |||
| « | Certament he gaudit treballant amb en Rick ... Crec que és útil i important canviar les persones amb les que un treballa. Un pot quedar atrapat en certs patrons. Ja saps: en Roger farà això i en Dave farà allò i ... així, tu pots anar i fer el te, Nick! | » |
| — Nick Mason , |||

## Llista de cançons

* "Malta" (Fenn/Mason) – 6:00
* "Lie for a Lie" (Fenn/Mason/Peyronel) – 3:16
* "Rhoda" (Fenn/Mason) – 3:22
* "Profiles Part 1/Profiles Part 2" (Fenn/Mason) – 9:58
* "Israel" (Fenn/Peyronel) – 3:30
* "And the Address" (Fenn/Mason) – 2:45
* "Mumbo Jumbo" (Fenn/Mason) – 3:53
* "Zip Code" (Fenn/Mason) – 3:05
* "Black Ice" (Fenn/Mason) – 3:37
* "At the End of the Day" (Fenn/Mason) – 2:35
* "Profiles Part 3" (Fenn/Mason) – 1:55

## Cançons que no són de l'àlbum

* "Lie for a Lie" (Fenn/Mason/Peyronel) (12" Mix) – 5:54

## Crèdits

* Nick Mason - bateria, teclats, percussió, composició
* Rick Fenn - guitarres, teclats, composició
* Mel Collins — saxofon a "And The Address", "Mumbo Jumbo", i "Black Ice"
* David Gilmour — veu a "Lie for a Lie"
* Maggie Reilly — veu a "Lie for a Lie"
* Danny Peyronel — veu a "Israel"
* Craig Pruess — emulador de baix a "Malta"

## Referències

* ↑ Allmusic review
* 1 2 «The Amazing Pudding Reference Guide on Pink Floyd songs and records». Arxivat de l'original el 2012-09-11. [Consulta: 5 març 2012].

## Enllaços externs

Viccionari
* «Lie for a Lie Promo». Google Video.
# Raoti (Ratlam)

* Per a altres significats, vegeu «Raoti».
Raoti és una vila i panchayat al districte de Ratlam a Madhya Pradesh. Està en vies de ser constituïda en capital d'un tehsil. Està situada a 23° 14′ 00″ N, 74° 50′ 00″ E﻿ / ﻿23.2333°N,74.8333°E﻿ / 23.2333; 74.8333. la seva població actual ja supera els deu mil habitants.
Raoti fou capital d'un principat sorgit de l'antic principat de Ratlam el 1706. Va conquerir la mateixa Ratlam el 1716, però el raja fou mort el 1717 i l'emperador el va cedir junt amb Ratlam a Man Singh que el va assignar el 1730 al seu germà Jai Singh (que en fou governador de facto del 1717 al 1730). El 1736 Jai Singh va fundar una nova capital, Sailana i el principat va agafar aquest nom.
Vegeu Ratlam i Sailana.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Nombre de Schiller

El nombre de Schiller $(Sch)$ és un nombre adimensional utilitzat en la mecànica de fluids. S'utilitza per caracteritzar el desplaçament dels elements immersos en un fluid. Descriu la relació entre les forces viscoses i les forces inercials (representades pel nombre de Reynolds) i l'arrossegament de l'element submergit.
Aquest nombre rep el nom de Walter Schiller, enginyer alemany.
Es defineix de la manera següent:
$Sch=v\left({\frac {\rho _{f}}{g\nu (\rho _{s}-\rho _{f})}}\right)^{\frac {1}{3}}={\left({\frac {Re}{C_{D}}}\right)}^{\frac {1}{3}}$
amb :
* $v$ = velocitat.
* $g$ = acceleració gravitacional.
* $\nu$ = viscositat cinemàtica.
* $\rho _{f}$ = massa volúmica.
* $\rho _{s}$ = massa volúmica.
* $Re$ = nombre de Reynolds.
* $C_{D}$ = coeficient d'arrossegament.

## Referències

* 1 2 Massey, Bernard Stanford. Measures in science and engineering: their expression, relation and interpretation (en anglès). Ellis Horwood Limited, 1986 (Mathematics and its Applications). ISBN 0853126070.
* ↑ Hall, Carl W. Laws and Models:Science, Engineering and Technology (en anglès). Boca Raton: CRC Press, 2000. ISBN 8449320186.
# Icelus gilberti

Icelus gilberti és una espècie de peix pertanyent a la família dels còtids.

## Descripció

* Fa 11 cm de llargària màxima.

## Hàbitat

És un peix marí, demersal i de clima temperat que viu entre 56-200 m de fondària.

## Distribució geogràfica

Es troba al Pacífic nord-occidental: el nord de Hokkaido (el Japó) i del mar del Japó.

## Observacions

És inofensiu per als humans.

## Referències

* ↑ Krøyer H. N., 1845. Ichthyologiske Bidrag. Naturhist. Tidsskr. Kjøbenhavn (N. S.) v. 1. 213-282.
* ↑ uBio (anglès)
* ↑ Taranetz, A. Ya, 1936. Description of three new species of the genus Icelus Kröyer (Pisces, Cottidae) from the Sea of Japan and from Okhotsk Sea. Doklady Akademii nauk SSSR = Comptes rendus de l'Académie des sciences de l'URSS. v. 4 (13) Núm. 3: 149-152.
* 1 2 3 4 FishBase (anglès)
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Orlov, A.M., 1998. Demersal ichthyofauna of Pacific waters around the Kuril islands and Southeastern Kamchatka. Russ. J. Mar. Biol. 24(3):144-160.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB